বাংলাদেশ প্রিমিয়ার লিগে গতবার প্রতি ম্যাচে পাঁচজন বিদেশি ক্রিকেটার খেলতে পেরেছেন। এর ফলে প্রতিটি দলে সমাগম ঘটেছিল প্রচুর বিদেশি ক্রিকেটারের। জস বাটলার, ব্রেন্ডন ম্যাককালামের মতো ক্রিকেটারদেরও দেখা গিয়েছিল। তবে বিপিএল বিদেশি কোটার সিংহভাগ ওয়েস্ট ইন্ডিজ ও পাকিস্তানের ক্রিকেটাররাই। অধিকাংশ দলই পাকিস্তানি ক্রিকেটার দিয়ে দল সাজাতে স্বচ্ছন্দ বোধ করে। তবে আগামী বিপিএলে এটা না–ও দেখা যেতে পারে।